Liste over filmpriser og prisnominasjoner tildelt Titanic

Liste over filmpriser og prisnominasjoner tildelt Titanic omfatter tildelinger av og nominasjoner til 12 amerikanske og én britisk filmpris.

Titanic er en amerikansk katastrofefilm fra 1997, regissert, skrevet og produsert av James Cameron. Kate Winslet, Leonardo DiCaprio, Billy Zane, Gloria Stuart, Kathy Bates og Bill Paxton spiller hovedrollene. Filmen hadde verdenspremiere under Tokyo internasjonale filmfestival 1. november 1997 og kinopremiere i Norge 13. februar 1998.<ref>{{cite news|title=Big in Japan: 'Titanics premiere|url=http://www.ew.com/ew/article/0,,290257,00.html|accessdate=15. juli 2017|work=Entertainment Weekly|date=14. november 1997|archivedate=2012-04-18|archiveurl=https://web.archive.org/web/20120418021537/http://www.ew.com/ew/article/0,,290257,00.html|url-status=yes}}</ref> Titanic ble en stor kinosuksess med en totalomsetning på 2,187 milliarder dollar på verdensbasis i billettinntekter. Den var historiens mest innbringende film i 12 år før Avatar slo rekorden i 2010. Titanic gjorde det også godt blant kritikere: dette gjenspeiles i at filmen har fått 88 % på Rotten Tomatoes.Titanic ble nominert til 14 Oscar-priser i 1998 og tangerte dermed nominasjonsrekorden til Alt om Eva (1950). Den vant elleve av prisene under den 70. Oscar-utdelingen og tangerte prisrekorden til Ben-Hur (1959). Titanic vant beste film, beste regi, beste kinematografi, beste filmklipp, beste lydmiks, beste lydklipp, beste originalmusikk, beste sang, beste scenografi, beste kostymedesign og beste visuelle effekter. Den ble også nominert til beste kvinnelige hovedrolle, beste kvinnelige birolle og beste sminke.

Filmen vant fire Golden Globe Awards for beste dramafilm, beste regi, beste sang og beste originalmusikk. Winslet, DiCaprio og Stuart ble nominert til Golden Globe-priser for sine rolleskildringer, og Cameron ble også nominert for manuset sitt. Den ble nominert til ti British Academy Film Awards («BAFTA-priser») og to Critics' Choice Movie Awards. Stuart vant en Screen Actors Guild Award for beste kvinnelige birolle (delt med Kim Basinger for L.A. Confidential''), mens Winslet og resten av ensemblet ble også nominert. Signaturlåten «My Heart Will Go On» vant Grammy Awards for årets innspilling, årets sang og årets filmlåt. Céline Dion vant i tillegg beste kvinnelige popartist for sangarbeidet. Stuart vant en Saturn Award for beste kvinnelige birolle, mens Cameron vant en Directors Guild of America Award for regiarbeidet.

Liste

Fotnoter

Referanser

Eksterne lenker 
 Priser tildelt Titanic på Internet Movie Database
Titanic
Filmpriser